ยกเลิกฉายหนังThe Kingmaker ที่หาดใหญ่ จนท.รัฐแจง ผู้ใหญ่ไม่สบายใจ
กิจกรรมฉายหนังThe Kingmaker ที่หาดใหญ่ ถูกยกเลิก หลังเจ้าหน้าที่ขอให้ระงับด้วยเหตุผล ผู้ใหญ่รู้สึกไม่สบายใจ หวั่นล่อแหลมสื่อไปในแนวทางเดียวกับประเด็นที่มีการเคลื่อนไหวเรียกร้องกันอยู่ในขณะนี้14 ส.ค. 2563 วันนี้ แหล่งข่าวรายงานว่า กิจกรรมการฉายหนังสารคดีเรื่อง The Kingmakerที่จะมีขึ้นในเย็นวันนี้ ที่ อ.หาดใหญ่ และ อ.เมือง จังหวัดสงขลา ต้องถูกยกเลิกไป เนื่องจากความไม่สบายใจของ ผู้ใหญ่โดยกิจกรรมการฉายหนังดังกล่าว เป็นการจัดร่วมกันโดยกลุ่มผู้นิยมหนังสั้นและสารคดีในพื้นที่ ซึ่งก่อนหน้านี้ หนังเรื่องดังกล่าวได้ถูกนำมาฉายให้ผู้ชมที่สนใจได้รับชมไปแล้วในเดือนกรกฎาคมที่ผ่านมา และมีกำหนดฉายอีกครั้งในวันศุกร์ที่ 14เสาร์ที่ 15 และพุธที่ 19 ส.ค.ตามลำดับโดยจากการสอบถามหนึ่งในคณะผู้จัดงาน พบว่า ทางผู้จัดที่เป็นเจ้าของสถานที่ในการจัดกิจกรรม ได้รับการติดต่อจากเจ้าหน้าที่ตำรวจที่ดูแลรับผิดชอบพื้นที่ ขอให้ระงับการจัดกิจกรรม ด้วยเหตุผล ผู้ใหญ่รู้สึกไม่สบายใจ เนื่องจากเกรงว่าเนื้อหา ชื่อเรื่อง หรือแม้กระทั่งใบปิดหนังที่ใช้ในการประชาสัมพันธ์ จะมีความหมิ่นเหม่ล่อแหลม และสื่อไปในแนวทางเดียวกันกับประเด็นอ่อนไหวที่มีการเคลื่อนไหวเรียกร้องอยู่ณขณะนี้ จึงขอให้ทางผู้จัดพิจารณาระงับกิจกรรมดังกล่าว โดยเจ้าหน้าที่ตำรวจแจ้งว่าอาจมีความจำเป็นต้องตรวจสอบใบอนุญาตดำเนินการ และเอกสารใบอนุญาตต่างๆ ที่เกี่ยวข้อง เว้นแต่ทางผู้จัดจะออกประกาศอย่างเป็นทางการว่าหนังสารคดีเรื่องนี้ไม่ได้เป็นหนังที่เกี่ยวข้องกับการเมืองแต่อย่างใดทั้งนี้เพื่อหลีกเลี่ยงความขัดแย้งกับเจ้าหน้าที่รัฐ ทางผู้จัดจึงตัดสินใจระงับการจัดกิจกรรมฉายหนังดังกล่าว ท่ามกลางคำถามหรือความไม่เข้าใจต่อความอ่อนไหวเปราะบางของเจ้าหน้าที่ที่รับผิดชอบในพื้นที่ ที่ส่งผลให้เกิดการละเมิดสิทธิ และเสรีภาพของประชาชนเกินกว่าที่ขอบเขตของกฎหมายได้กำหนดไว้สำหรับหนังสารคดีเรื่อง The Kingmaker (2019)หรือ ในชื่อไทย แด่ลูก ผัว และตัวฉันเองความยาว 1 ชั่วโมง 41 นาที กำกับโดย Lauren Greenfield ผู้กำกับชาวอเมริกัน ได้บอกเล่าชีวิตและความเป็นไปของ อิเมลดา มาร์กอสอดีตสตรีหมายเลขหนึ่งของฟิลิปปินส์ ภริยาของนายเฟอร์ดินานด์ มาร์กอส อดีตประธานาธิบดี ที่ถูกประชาชนโค่นล้มให้ลงจากอำนาจในปี 1986 ภาพยนตร์เรื่องนี้ฉายให้เห็นตัวตน และแนวความคิดของเธอในการเข้าสู่เส้นทางอำนาจ การใช้ชีวิตฟุ่มเฟือยหรูหราท่ามกลางความทุกข์ร้อนยากลำบากของประชาชนชาวฟิลิปปินส์ มุมมองของเธอต่อตัวเธอเอง และมุมมองของเธอต่อสายตาชาวโลกที่จับจ้อง รวมไปถึงแผนการนำครอบครัวของเธอหวนคืนสู่อำนาจอีกครั้งในปัจจุบันภาพยนตร์เรื่องนี้ยังคงมีการจัดฉายโดย Documentary Club ในโรงภาพยนตร์ 2 แห่ง คือ House Samyan และ Lido Connect กรุงเทพมหานคร
กิจกรรมฉายหนัง The Kingmaker ที่หาดใหญ่ ถูกยกเลิก หลังเจ้าหน้าที่ขอให้ระงับด้วยเหตุผล ผู้ใหญ่รู้สึกไม่สบายใจ หวั่นล่อแหลมสื่อไปในแนวทางเดียวกับประเด็นที่มีการเคลื่อนไหวเรียกร้องกันอยู่ในขณะนี้14
the kingmaker,หาดใหญ่,กิจกรรมฉายหนัง,เจ้าหน้าที่รัฐคุกคาม